Document ID: 31985R0141

*****
ΚΑΝΟΝΙΣΜΟΣ (ΕΟΚ) αριθ. 141/85 ΤΗΣ ΕΠΙΤΡΟΠΗΣ
της 18ης Ιανουαρίου 1985
περί τροποποιήσεως του κανονισμού (ΕΟΚ) αριθ. 2267/84 για την πρόβλεψη χορήγησης ενίσχυσης που προκαθορίζεται κατ' αποκοπή στην ιδιωτική αποθεματοποίηση σφαγίων, ημιμορίων σφαγίου, οπισθίων και εμπροσθίων τεταρτημορίων στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 6 παράγραφος 5 στοιχείο β) και το άρθρο 8 παράγραφος 2,
Εκτιμώντας:
ότι το άρθρο 3 παράγραφος 3 του κανονισμού (ΕΟΚ) αριθ. 2267/84 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3236/84 (3), ορίζει ότι η αποθεματοποίηση πρέπει να πραγματοποιηθεί εντός 28 ημερών από την ημερομηνία σύναψης του συμβολαίου· ότι οι κακές καιρικές συνθήκες κατέστησαν αδύνατη την ομαλή λειτουργία των αγορών βοείου κρέατος· ότι, ως εκ τούτου, κρίνεται αναγκαίο να παραταθεί η περίοδος της αποθεματοποίησης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι «28 ημέρες» που αναφέρονται στην παράγραφο 3 του άρθρου 3 του κανονισμού (ΕΟΚ) αριθ. 2267/84, αντικαθίστανται από «42 ημέρες».
Άρθρο 2
Ο κανονισμός αυτός θα εφαρμόζεται στα συμβόλαια που εσυνάφθησαν μετά τις 8 Δεκεμβρίου 1984.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτητων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιανουαρίου 1985.

Labels: 3
6